
Y Smotyn Du

Gofynnodd un o’r dysgwyr i Carol am darddiad enw y siop lyfrau yn Llanbedr Pont Steffan

“Y Smotyn Du’ yn ystod cwrs yr haf. Dywedodd Carol hanes Undodiaeth yng Ngheredigion

wrthon ni, roedd yr hanes yn ddiddorol iawn felly penderfynais i wneud ymchwil ar y

mudiad a sgandal genedlaethol yr Hen Gapel yn Llwynrhydowen.


Datblygodd Undodiaeth o fudiadau anghydffurfiol eraill, sef Presbyteriaeth, y

Bedyddwyr ac yr Annibynwyr, a oedd yn anfodlon ar y cytundeb crefyddol a orfodwyd gan 

y Frenhines Elizabeth 1 yn sgîl y Diwygiad Protestannaidd yn Ewrop yn yr unfed ganrif ar

bymtheg.


Roedd llawer o Biwritanaidd wedi ffoi’r wlad yn ystod teyrnasiad y Frenhines

Gatholig, Mari 1, ond daethant yn ôl pan esgynnodd y Frenhines Brotestannaidd Elizabeth

i’r orsedd. Roedd Protestaniaeth yn grefydd swyddogol yng Nghymru a Lloegr ar ôl 

cytundeb crefyddol Elizabeth ond caniatawyd rhai traddodiadau y ffydd Gatholig. Roedd

nifer o Biwritannaidd yn meddwl y gwnaed gormod o gonsesiynau i’r Catholigion. 

Roeddent eisiau puro’r Eglwys a chael gwared ag arlliwiau’r ffydd Gatholig i gyd. 

Sefydlwyd amryw o fudiadau anghydffurfiol bryd hynny.


Dilynodd yr Undodiaid rannau o’r ffydd Arminiaeth, sef roeddent yn credu bod dyn

yn gallu ennill iachawdwriaeth drwy ei weithredoedd ei hun. Roedd y gref gyffredin taw

rhagordeiniedig oedd iachawdwriaeth. Gwrthodasant athrawiaeth y Drindod yn credu bod

un person yw Duw. Roedd crefydd radicalaidd yn beryglus - gellid llosgi i farwolaeth neu

ddienyddio anghytunwyr. Roedd cariad at ddysgu ac addysg ryddfrydol yn canolog i

Undodiaeth. Sefydlwyd colegau anghydffurfiol yn y deunawfed ganrif oherwydd nad oedd

anghydffurfwyr yn gallu mynychu Rhydychen neu Gaergrawnt. Addysgwyd y rhan fwyaf o

fyfyrwyr Undodaidd yn y colegau hyn. Sefydlwyd un coleg ym Mrynllywarch gan Samuel

Jones : dechreuodd un o’i fyfyrwyr, Jenkin Jones, bregethu Arminiaeth yng Ngeredigion 

ym 1726. Adeiladodd Jones gapel Arminaidd yn Llwynrhydowen ym 1733. Sefydlwyd y

capel cyntaf Undodaidd go iawn yng Nghymru yng Nghwm Cothi, Sir Gaerfyrddin gan

Thomas Evans (neu Tomos Glyn Cothi) ym 1796. Gwehydd o’r dyffryn Teifi oedd Thomas, 

roedd yn ddylanwadol iawn wrth ddatblygu Undodiaeth yng Nghymru. Cysylltodd ag 

amryw o brif Undodiaidd yn Lloegr a chyfieithodd destunau o’r Saesneg i’r Gymraeg.


Sefydlwyd y capeli Undodaidd cyntaf yng Ngheredigion gan Charles Lloyd ym 1802,

roedd y capeli hyn ym Mhant-y-defaid a Chapel y Groes. Roedd 13 o gapeli Undodaidd yn

yr ardal hon yn y diwedd, felly enwyd yr ardal “Y Smotyn Du” gan gymunedau

Methodistaidd i’r gogledd.


Roedd yr Undodiaid yn radicalaidd yn eu gwleidyddiaeth yn ogystal â’u crefydd.

Cefnogasant y Siartwyr ac roeddent yr unig enwad Cristnogol a oedd yn cefnogi

Darwiniaeth pan gyhoeddodd Charles Darwin ei lyfr “On the Origin of Species” ym 1859.


Amddiffynodd gweinidog y capel Llwynrhydowen William Thomas (neu Gwilym

Marles) gamdriniaeth o ffermwyr lleol gan dirfeddianwyr. Taflodd un o’r tirfeddianwyr hyn -

o’r enw John Lloyd - Thomas a’i gynulleidfa allan oherwydd ei ideoleg Undodaidd

radicalaidd ym 1876. Pregethodd y gweinidog yn yr awyr agored o flaen y capel ar glo,

daeth tua 3000 o bobl i wrando arno. Achosodd gweithred Lloyd hon sgandal genedlaethol

a chodwyd arian i adeiladu capel newydd. Roedd William Thomas yn wael yn anffodus a 

bu farw cyn i’r capel newydd agor. Ar ôl marwolaeth Lloyd rhoiodd ei chwaer y capel i’r 

gynulleidfa yn ôl.


Defnyddiwyd y capel fel ysgol Sul am sbel, cynhaliwyd cyngherddau ac

eisteddfodau yno ond aeth yr adeilad allan o arfer yn y chwedegau. Prynwyd y capel gan

Addoldai Cymru yn 2008 oedd yn derbyn cymhorthdal ar gyfer adnewyddu’r capel a chreu

amgueddfa rithwir er mwyn galluogi ymwelwyr i ddarganfod y capel a dysgu hanes ‘Y

Smotyn Du”.

Clychau Cantre’r Gwaelod ac Y Dderwen Gam


Darllenasom gerdd yn y dosbarth gyda Carol o’r enw “Clychau Cantre’r Gwaelod”

sy’n disgrifio’r chwedl enwog Gymraeg a soniwyd yn Llyfr Du Caerfyrddin. Ar ôl i ni orffen

darllen y gerdd, gofynnodd Carol i ni a fyddem yn gwybod pwy oedd y bardd. Nid oeddwn

wedi clywed am J.J. Williams o’r blaen ac roeddwn eisiau darganfod mwy am farddoniaeth

Gymraeg felly dewisais ddau fardd a thair cerdd i destun fy aseiniad. Nid beirniadaeth yw

hynny, dim ond fy nheimladau.


Gweinidog a bardd oedd J.J. Williams oedd yn cyfansoddi cerddi anghysegredig, 

amryw o emynau yn ogystal â dwy ddrama. Ganwyd yn Nhaigwynion yng Ngheredigion

ym 1869 ac aeth i’r ysgol Sul ym Mhwll-glas ble dysgodd chwedl “Clychau Cantre’r

Gwaelod”. Pregethodd yn y Tabernacl Treforys o 1915 tan iddo ymddeol ym 1944, roedd

yn weinidog poblogaidd iawn. Enillodd ddwy gadair yr Eisteddfod Genedlaethol ac

etholwyd yn Archdderwydd rhwng 1936-1939.


Cyfansoddodd gerdd “Clychau Cantre’r Gwaelod ym 1932. Mae llawer o fersiynau’r

chwedl sydd wedi ysbrydoli beirdd a cherddorion, fersiwn cynharaf yw yn Llyfr Du

Caerfyrddin sydd yn Llyfrgell Genedlaethol Cymru yn Aberystwyth.


Mae ardal fawr o iseldiroedd o’r enw “Cantre’r Gwaelod” ar ôl y chwedl sydd o dan

Fae Ceredigion heddiw. Gwarchodwyd y tiroedd rhag y môr gan fflodiardau. Seithennin 

oedd gwarcheidwad y fflodiardau, “y gwyliwr ar y tŵr”. Roedd wedi meddwi un noson ac

anghofiodd gau’r fflodiardau. Ar ôl i’r llanw droi, rhuodd y môr drwy’r llifddorau. Boddwyd y

tiroedd ac y trigolion i gyd.


Mae rhai pobl yn credu eu bod nhw’n gallu clywed clychau y dinasoedd wedi’u 

boddi yn canu o dan y tonnau, hoffwn innau glywed y Clychau Cantre’r Gwaelod.


Heddychwr a bardd oedd Waldo Williams. Ganwyd yn Hwlffordd ym 1904 lle roedd

ei dad yn ysgolfeistr. Nid oeddent yn siarad Cymraeg gartref ond ar ôl iddynt symud i 

Fynachlog-ddu ym 1911 dysgodd Waldo Gymraeg yn yr ysgol. Dechreuodd ysgrifennu 

cerddi bryd hynny. Roedd ei rieni’n heddychwyr ac yn eangfrydig, roeddent yn darllen a

thrafod gwahanol bethau gartref.


Sylwodd Waldo yr oedd y cymunedau ffermio oedd yn byw yn y mynyddoedd

Preseli yn cefnogi a chynorthwyo’u gilydd. Byddai heddwch a brawdoliaeth yn thema

hanfodol yn ei farddoniaeth.


Roedd yr Ail Ryfel Byd ac yr ymgyrch yn erbyn cynlluniau’r Swyddfa Ryfel i sefydlu

safle milwrol yn y mynyddoedd Preseli yn drobwynt i Waldo. Ysgrifennodd amryw o’i 

gerddi enwocaf yn ystod y cyfnod hwn.


Disgrifiodd fomio Abertawe yn “Y Tangnefeddwyr”. Ces i fy ngeni yn Abertawe ac

rwyf yn cofio’r castell canoloesol yng nghanol y ddinas oedd yn goroesi’r cyrchoedd bomio.

Dinistriwyd canol masnachol y ddinas a bu farw 230 o bobl.


Atgoffodd y distryw hwn Waldo o’i rieni oedd yn wastad yn cefnogi heddwch a 

maddeuant. “Cennad dyn yw bod yn frawd”. Mae ei gredau heddychol yn glir yn y gerdd 

hon.


Mae’r ail gerdd, “Y Dderwen Gam”, yn ymdrin â phwnciau sy’n bwysig i fi, sef

cadwraeth bywyd gwyllt a lleoedd gwyllt.


Byddai Waldo yn cysgu yng Ngapel Croes Millin ar bwys Castell Picton pan oedd

eisiau codi’n gynnar i fwynhau’r wawr. Byddai’n mynd at lannau Afon Cleddau ac aros o 

dan dderwen gam er mwyn gwrando ar y gylfinirod oedd yn codi gyda’r wawr a llenwi’r

awyr gyda’u galwadau atgofus.


Bygythiwyd y cynefin gan argae bryd hynny, galarnadodd Waldo am golled y lle

arbenning, “Derfydd y llaid, cynefin chwibanwyr”.


Sgrapiwyd cynlluniau’r argae ond mae’r gylfinirod yn dal i fod o dan fygythiad. Pan

fyddaf yn eu gweld nhw yn aber Afon Nanhyfer, byddaf yn meddwl am Waldo a’i dderwen 

gam.

